นายกรัฐมนตรี ระบุ การลงทุนในโครงการภาครัฐและรัฐวิสาหกิจช่วยผลักดันเศรษฐกิจไตรมาส 4 ต่อเนื่อง
นายกรัฐมนตรี ระบุ การลงทุนในโครงการภาครัฐและรัฐวิสาหกิจช่วยผลักดันเศรษฐกิจไตรมาส 4 ต่อเนื่อง พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เปิดเผยว่าที่ประชุม ครม. ให้ได้หารือประเด็นเศรษฐกิจในหลายเรื่อง โดยเฉพาะการให้ความสำคัญเศรษฐกิจฐานราก เกษตรกรและกลุ่มแรงงาน ซึ่งหลายอย่างต้องเป็นการทำงานร่วมกันของทุกหน่วยงานและยังได้ย้ำกับ ครม. เศรษฐกิจ ว่าการทำงานจะต้องให้มีความครอบคลุม เดินหน้าแก้ปัญหามีแผนสำหรับเศรษฐกิจ ทั้งในและนอกประเทศ โดยเฉพาะการลงทุนและของภาครัฐและรัฐวิสาหกิจด้านโครงสร้างพื้นฐานต่างๆ การท่องเที่ยว เพื่อส่งผลต่อภาพรวมเศรษฐกิจไตรมาศ 4 ของปีนี้ และส่งผลต่อเนื่องไตรมาส 1 ปีหน้านายกรัฐมนตรี ยืนยันว่า ไม่มีแนวคิดที่จะนำเงินในกองทุนประกันสังคมไปลงทุน แต่เนื่องจากมีสมาชิกกองทุนสอบถามว่า สามารถใช้ประโยชน์ใดได้บ้างจากเงินกองทุน โดยไม่เกษียณอายุการทำงาน ตนเองจึงได้สอบถามไปยังกองทุนและเมื่อได้คำตอบว่ากฎหมาย ระบุไว้ไม่สามารถทำได้ ก็ชี้แจงไปยังผู้สอบถามมา เรื่องนี้ถือว่าจบไปส่วนภาพรวมปิดกิจการ ส่งผลให้ลดแรงงาน หรือเลิกจ้างนั้น ยืนยันว่า แม้มีโรงงานที่ปิดตัว แต่ก็มีโรงงานที่เกิดขึ้นใหม่มากกว่า 2,800 โรงงาน  ดังนั้นจึงต้องเข้าไปดูในเรื่องการจ้างงานของโรงงานที่เกิดขึ้นใหม่ พร้อมกับต้องดำเนินการมาตรการเสริมทักษาะฝีมือแรงงานอย่างต่อเนื่อง พร้อมย้ำไปยังกระทรวงการอุดมศึกษา วิทยาศาตร์ วิจัยและนวัตกรรม ลงไปดูกรณีที่นักศึกษาจบแล้วว่างงาน สาขาใดมีจำนวนมากที่สุด เพื่อแก้ปัญหาต่อไป ดังนั้นยืนยันว่า รัฐบาลนี้ดำเนินการแก้ไขปัญหาเศรษฐกิจอย่างต่อเนื่อง จึงขอให้ทุกคนร่วมมือกันอย่าขัดแย้ง ให้ความเป็นธรรมรัฐบาลที่ทำงานท่ามกลางเศรษฐกิจโลก